81. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 396.1/113/39076  της 30 Απρ./23 Μαΐου 1974 (ΦΕΚ Β΄  537) Περί εκθέσεων υπηρεσιακής ικανότητος εκπ/κών λειτουργών Γενικής Εκπαιδεύσεως. Έχοντες υπ’ όψει τας διατάξεις: α)Των άρθρ. 36 παρ. 2 και 55 παρ. 8 του Ν.Δ. 651/1970 «περί οργανώσεως της Γενικής Εκπ/σεως και διοικήσεως του προσωπικού αυτής» και β)της υπ’ αριθ. 16911/21.9.1973 (κεφαλ. 2,Βη) αποφάσεως της Γενικής Γραμματείας Πρωθυπουργού, αποφασίζομεν: 1.Επί των υπό των Εκπαιδευτικών Συμβούλων ως αξιολογούντων συντασσομένων εκθέσεων υπηρεσιακής ικανότητος των παρά τοις Γραφείοις αυτών υπηρετούντων οργανικώς ή κατ’ απόσπασιν εκπαιδευτικών λειτουργών της Γενικής Εκπαιδεύσεως, γνωματεύει ο Πρόεδρος του Ανωτάτου Εκπαιδευτικού Συμβουλίου. 2.Αι εκθέσεις υπηρεσιακής ικανότητος των παρά τοις Γραφείοις της ηγεσίας του Υπουργείου (Υπουργού, Υφυπουργού και Γενικού Γραμματέως) και ταις Γραμματείαις της Γενικής Διευθύνσεως και του Ανωτάτου Εκπαιδευτικού Συμβουλίου υπηρετούντων κατ’ απόσπασιν εκπαιδευτικών λειτουργών της Γενικής Εκπ/σεως συντάσσονται μόνον υπό του Προέδρου του Ανωτάτου Εκπαιδευτικού Συμβουλίου, ως αξιολογούντος, καταχωρίζονται δε εν τοις ατομικοίς δελτίοις και λαμβάνονται υπό της υπηρεσίας, ως έχουν, καθ’ ότι αι ιδιότητες του Γενικού Διευθυντού Γενικής Εκπ/σεως και του Προέδρου του Ανωτάτου Εκπαιδευτικού Συμβουλίου συμπίπτουν εις το αυτό πρόσωπον. 3.Ο Πρόεδρος του Ανωτάτου Εκπαιδευτικού Συμβουλίου δύναται να μετακινήται εκτός έδρας τη ημετέρα εγκρίσει προς επιθεώρησιν των περιφερειακών υπηρεσιών της Γενικής Εκπαιδεύσεως και μόρφωσιν γνώμης περί των εκπαιδευτικών, επί των εκθέσεων υπηρεσιακής ικανότητος των οποίων πρόκειται να αποφαίνηται ως γνωματεύων. 4.Εκθέσεις υπηρεσιακής ικανότητος παρελθόντων σχολικών ετών των παρά τοις Γραφείοις υπηρετησάντων εκπαιδευτικών της Γενικής Εκπαιδεύσεως, συνταχθείσαι υπό Εκπαιδευτικών Συμβούλων, ως αξιολογούντων και καταχωρισθείσαι εν τοις ατομικοίς δελτίοις, λαμβάνονται υπό της υπηρεσίας υπ’ όψιν, ως έχουν. Η παρούσα δημοσιευθήτω δια της Εφημερίδος της Κυβερνήσεως. (Ανεδημοσιεύθη εν ΦΕΚ Α΄ 688/10.7.74). (Αντί της σελ. 153(ε) Σελ. 153(ζ) Τεύχος 610-Σελ.23 Εκπαιδευτικοί Λειτουργοί εν γένει 32.Β.β.80-81 